רמי פייג

רמי פייג (9 בנובמבר 1967 - 22 ביולי 2017) היה מהנדס אלקטרוניקה ישראלי, ראש מחלקת אלקטרוניקה ביחידה הטכנולוגית של אגף המודיעין ויזם היי-טק. חתן פרס ביטחון ישראל לשנת 2005.

ביוגרפיה
רמי פייג גדל ברמת אביב ולמד בבית הספר להנדסאים. בשנים 1991–1994 למד הנדסת חשמל בטכניון וב-2001 סיים תואר שני בתחום באוניברסיטת תל אביב.

שירת בצה"ל במשך 26 שנים, ובתפקידו האחרון, בשנים 2010–2014, היה ראש מחלקת אלקטרוניקה ביחידה הטכנולוגית של אגף המודיעין בדרגת אלוף-משנה. במסגרת שירותו קיבל בשנת 2005 את פרס ביטחון ישראל.

לאחר שחרורו מצה"ל, נמנה, בשנת 2016, עם מקימי חברת "יוניספקטרל", שעסקה בפיתוח מצלמה דיגיטלית בעלת יכולת לנתח את תכונות החומר המצולם, וכמנכ"ל החברה הוביל אותה תוך חודשים אחדים לגיוס הון של 7.5 מיליון דולר. בהמשך אותה שנה נמנה עם מקימי חברת "היילו" (Hailo), העוסקת בבינה מלאכותית בתחום האינטרנט של הדברים.

ניגן בגיטרה חשמלית והשתתף בהרכבים מוזיקליים אחדים.

נישא לגילה ונולדו להם שלושה ילדים. בשנת 2015 נישא בשנית לבלה קפשייב, שאותה הכיר במהלך שירותם המשותף באגף המודיעין. 

ב-22 ביולי 2017 טבע למוות בחוף הבונים. נטמן בבית הקברות מנוחה נכונה כפר סבא.

קישורים חיצוניים
 
 
 
  Rami Feig - CEO of Unispectral, ILTV ISRAEL DAILY, May 25 2016

הערות שוליים

מהנדסי חשמל ישראלים
בוגרי תיכון הנדסאים הרצליה
בוגרי הטכניון - מכון טכנולוגי לישראל
זוכי פרס ביטחון ישראל: חיילי צה"ל
מנכ"לים ישראלים
יזמי היי-טק ישראלים
הרוגי טביעה ישראלים
אישים הקבורים בבית הקברות מנוחה נכונה כפר סבא
ישראלים שנולדו ב-1967
ישראלים שנפטרו ב-2017